इस क्राइम के अंतर्गत हैकिंग, ऑनलाइन ठगी, प्राइवेसी लीक, साइबर बुलिंग एवं इसी प्रकार के अन्य अपराधों को अंजाम दिया जाता है।
साइबर सुरक्षा हमारी व्यक्तिगत जानकारी और उपकरणों को साइबर खतरों से सुरक्षित रखने में महत्वपूर्ण भूमिका निभाती है, जिससे हमारे डिजिटल दुनिया की सुरक्षा सुनिश्चित होती है। इसे सुरक्षित करना इसलिए जरूरी हो जाता है, क्योंकि साइबर क्राइम एक ऐसी क्रिमिनल एक्टिविटी है, जिसके द्वारा कंप्यूटर, मोबाइल फोन या किसी भी डिजिटल डिवाइस के जरिए आसानी से ठगी की जाती है। इस क्राइम के अंतर्गत हैकिंग, ऑनलाइन ठगी, प्राइवेसी लीक, साइबर बुलिंग एवं इसी प्रकार के अन्य अपराधों को अंजाम दिया जाता है। आजकल लोगों के, व्यक्तिगत और व्यावसायिक संचालन दोनो प्रौद्योगिकियों व कंप्यूटरों पर निर्भर करते है, जिससे हैकरों के लिए इंटरनेट के माध्यम से जानकारी चोरी करना आसान हो जाता है। इसलिए कंप्यूटर, फोन और अन्य उपकरणों को हैकिंग और घोटाले जैसी दुर्भावनापूर्ण गतिविधियों से बचाने के लिए साइबर सुरक्षा महत्वपूर्ण हो जाता है। साइबर सुरक्षा न केवल उन हैकरों से आपका डेटा सुरक्षित करती है बल्कि इसे वायरस के हमले से भी बचाती है।